登四面云山亭子作歌
山庄中山最高处，千峰万岭莫与齐。金山黑山山城外，虽高于此望觉低。避暑本自无暑到，夏不厌凉语可稽。乘閒策马试登陟，浓青深翠盘云蹊。每值嘉荫辄止憩，为恐仆从劳攀跻。到来一笠冠绝顶，天风拂拂吹天?。有时晴光摇草树，有时晦影沈岩溪。吾知之矣起予思，便与作歌亭柱题。
主题：山水
情感：恐惧、想家